cyanic-selkie/wikianc huggingface dataset:
Κυβέρνηση Δημήτριου Βάλβη 1886
Ο Βασιλιάς Γεώργιος Α' τότε, αρχικά ανέθεσε στον βουλευτή και πρώην υπουργό Εσωτερικών Νικόλαο Παπαμιχαλόπουλο τον σχηματισμό κυβέρνησης. Αυτός δεχόμενος την εντολή αποτάνθηκε σε μερικούς βουλευτές της συμπολίτευσης, δεν κατάφερε όμως να τους ενώσει και να σχηματίσει υπουργικό συμβούλιο.
Ο βασιλιάς Γεώργιος αποτάνθηκε αυτή την φορά στον επίτιμο πρόεδρο του Αρείου Πάγου Δημήτριο Βάλβη, ο οποίος σχημάτισε κυβέρνηση. .
''«...Το «Αχρόουν» αυτό Υπουργείο έχει την ειδική εντολή να συγκαλέσει τη Βουλή, ώστε, με την έναρξη της νέας συνόδου να εκλέξει προεδρείο. Με την εκλογή του προεδρείου θα καταγράφονταν και οι δυνάμεις των κομμάτων, ώστε ν’ ανατεθεί η εντολή σχηματισμού Κυβέρνησης στο κόμμα που είχε την πλειοψηφία. Αξίζει να σημειωθεί ότι ο διορισμός της Κυβέρνησης Βάλβη ήταν μία από τις ελάχιστες βασιλικές ενέργειες, που ο σχηματισμός Υπηρεσιακής Κυβέρνησης δεν θα εξυπηρετούσε μόνο τους σκοπούς των Ανακτόρων, αλλά θα διευκόλυνε τη γνήσια λαϊκή έκφραση. ....» ''
Παραπομπές
1886 01 Κατηγορία:1886 1
Γουίλι Σόλομον
Ο Γουίλι Σόλομον (William James "Will" Solomon, 20 Ιουλίου 1978) είναι Αμερικανός καλαθοσφαιριστής.
Βιογραφία
Γεννήθηκε στο Κονέκτικατ στις 20 Ιουλίου του 1978.
Αγωνίστηκε κολλεγιακά στο Clemson University. Το 2001 επιλέχθηκε στο δεύτερο γύρο του νραφτ (33 επιλογή) από τους Βανκούβερ Γκρίζλις με τους οποίους αγωνίστηκε για ένα χρόνο.
Την επόμενη χρονιά αγωνίστηκε στον Άρη και κατέκτησε το Ευρωπαϊκό Κύπελλο Θριάμβου (Challenge Cup) το 2002-03.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές Μέμφις Γκρίζλις Κατηγορία:Καλαθοσφαιριστές Άρη Κατηγορία:Καλαθοσφαιριστές Χάποελ Ιερουσαλήμ Κατηγορία:Καλαθοσφαιριστές Εφές Αναντόλου Κατηγορία:Καλαθοσφαιριστές Μακάμπι Τελ Αβίβ Κατηγορία:Καλαθοσφαιριστές Φενέρμπαχτσε Κατηγορία:Καλαθοσφαιριστές Τορόντο Ράπτορς Κατηγορία:Καλαθοσφαιριστές Σακραμέντο Κινγκς Κατηγορία:Καλαθοσφαιριστές Μέρσιν Μπουγιουκσεχίρ Μπελεντιγέσι Σ.Κ. Κατηγορία:Καλαθοσφαιριστές Ολιμπίκ Αντίμπ Κατηγορία:Καλαθοσφαιριστές ουκρανικών συλλόγων Κατηγορία:Ξένοι καλαθοσφαιριστές στην Ελλάδα
Δικαιοφύλαξ
Ο δικαιοφύλαξ ήταν νομικό αξίωμα στη Βυζαντινή Αυτοκρατορία, αντίστοιχο με το εκκλησιαστικό αξίωμα του εκδίκου. Γι' αυτό και κάποιες φορές στην εκκλησιαστική αλληλογραφία από τον 14ο αιώνα συναντάμε τον όρο «δικαιοφύλαξ» αντί του «έκδικος» ή «πρωτέκδικος», ή συναντάμε αυτούς τους όρους και μαζί. Παράδειγμα, στην επιστολή του πατριάρχη Κωνσταντινουπόλεως Κάλλιστου Α΄, το 1352, διαβάζουμε: «ο τιμιώτατος δικαιοφύλαξ και πρωτέκδικος».
Ο αυτοκράτορας Μιχαήλ Η' Παλαιολόγος με νεαρά του Μαΐου 1270 επέτρεψε στον δικαιοφύλακα Θεόδωρο Σκουταριώτη να λάβει κατ' εξαίρεση την αμέσως μετά τον πρωτέκδικο τάξη. Το αξίωμα αυτό απονέμεται όχι μόνο στην Εκκλησία της Κωνσταντινούπολης, αλλά και σε άλλες μητροπόλεις του Οικουμενικού Πατριαρχείου. Π.χ. στη μητρόπολη Χίου, όπως δείχνει η επιστολή, το 1579, του κλήρου της μητρόπολης αυτής προς τον πατριάρχη Μητροφάνη Γ', και η πράξη Χιακής Συνόδου του Οκτωβρίου 1671. Επίσης, στη μητρόπολη Σερρών, στον κώδικα αριθμός 1 αναφέρεται το αξίωμα του δικαιοφύλακος.
Συνοδική επιστολή των πατριαρχών Αντιοχείας Ιωακείμ και Ιεροσολύμων Σωφρονίου το 1599 φανερώνει ότι και στα πατριαρχεία αυτά υπήρχαν δικαιοφύλακες.
Το αξίωμα του δικαιοφύλακος απαντάται, εκτός από τα πατριαρχεία, και σε αυτοκέφαλες εκκλησίες. Στην Ιερά Αρχιεπισκοπή Κύπρου διαπιστώνεται αυτό από κυρωτική επιστολή του πατριάρχη Κωνσταντινουπόλεως Ματθαίου Β΄ για τον αρχιεπίσκοπο Κύπρου Βενιαμίν.
Πηγές
Κατηγορία:Βυζαντινοί δικαστικοί τίτλοι Κατηγορία:Χριστιανικοί θρησκευτικοί τίτλοι και βαθμοί Κατηγορία:Βυζαντινοί θρησκευτικοί τίτλοι
Οι καλόγριες του Αγίου Αρχαγγέλου
Υπόθεση
1577. Βασίλειο της Νάπολης. Η Ρωμαϊκή Ιερά Εξέταση έχει εξαπολύσει ένα κυνήγι μαγισσών και τα βασανιστήρια επιτρέπονται στις δίκες, ενώ οι άνθρωποι ζουν σε μιζέρια και φόβο.
Ο όμορφος Ισπανός ευγενής Ντον Κάρλος επισκέπτεται τακτικά το μοναστήρι του Αγίου Αρχαγγέλου του Μπαιάνο, όπου έχει μια ερωτική σχέση με την αδελφή Τζούλια του Μοντράγκον, μία ισχυρή μοναχή που φιλοδοξεί να πάρει την θέση της ηγουμένης του μοναστηριού.
Η Αδελφή Τζούλια γνωρίζοντας την δύναμη και επιρροή του Ντον Κάρλος προσπαθεί να τον ευχαριστήσει, ενώ άλλες καλόγριες, ιδιαίτερα η αδελφή Καρμέλα, διαμαρτύρονται εναντίον της, καθώς ενδιαφέρονται για τον πολυπόθητο τίτλο της ηγουμένης. Η αδελφή Τζούλια έχει αρκετές ερωτικές επαφές με τον Ντον Κάρλος, παρά το γεγονός ότι ήταν λεσβία και πρόθυμη να μείνει μόνη με την ερώμενη της, την αδελφή Κιάρα.
Η αδελφή Τζούλια ικανοποίησε τον Ντον Κάρλος ακόμα και όταν της ζήτησε να περάσει μια ερωτική νύχτα με την νεαρή και όμορφη αδελφή Ισαβέλλα, την ανιψιά της Τζούλια, που εξαναγκάστηκε ενάντια στη βούλησή της να γίνει καλόγρια, ενώ στην πραγματικότητα, ήταν πολύ ερωτευμένη με ένα αγόρι από τον τόπο καταγωγής της.
Θεωρώντας ότι η σημερινή ηγουμένη του Μοναστηριού, αδελφή Λαβίνα, δείχνει ολοένα και πιο πολύ να είναι κοντά στον θάνατο, η Τζούλια και η Καρμέλα εξαπολύονται σε έναν πόλεμο που θα πρέπει να καθορίσει ποιά θα είναι η επομένη ηγουμένη, μετά το θάνατο της Λαβίνα, η οποία θα αναλάβει τα καθήκοντά της. Από δόλιες ενέργειες που υποκινούνται από ζήλια προβαίνουν σε δηλητηριάσεις, παγίδες, καταγγελίες και ψευδείς κατηγορίες.
Σύντομα όμως όλα αυτά τα περιστατικά, όπως είναι οι απειλές και οι ξυλοδαρμοί που συνοδεύονται από την αποστολή ανώνυμων επιστολών στις ανώτατες εκκλησιαστικές αρχές, θα ξεκίνησουν αμέσως μια έρευνα. Ο Βίκαρ Καραλά, εκπρόσωπος της Ιεράς Εξέτασης που στέλνει ο Αρχιεπίσκοπος της Νάπολης, ασχολείται με το σκάνδαλο : η διαδικασία που εφαρμόζει για να μάθει τι συμβαίνει στο Μοναστήρι περιλαμβάνει βασανισμούς διάφορων μοναχών για να ομολογήσουν είναι αδίστακτη.
Εξωτερικοί σύνδεσμοι
Κατηγορία:Ιταλικές δραματικές ταινίες Κατηγορία:Ιταλικές ταινίες Κατηγορία:Ταινίες του 1973 Κατηγορία:Ιταλόφωνες ταινίες Κατηγορία:Ταινίες σε σκηνοθεσία Ντομένικο Παολέλλα Κατηγορία:Ταινίες γυρισμένες στη Νάπολη Κατηγορία:Ταινίες με θέμα τη σεξουαλικότητα Κατηγορία:Ιταλικές ερωτικές ταινίες
Sci-Hub
To Sci-hub είναι συνδυαστικό σύστημα αναζήτησης με σχετικό αποθετήριο που περιέχει επιστημονικές δημοσιεύσεις με πνευματικά δικαιώματα. Για την αναζήτησή τους οι χρήστες χρησιμοποιούν είτε την ηλεκτρονική διεύθυνση (url) ενός επιστημονικού άρθρου, είτε το doi, ή κάποιο κείμενο αναζήτησης το οποίο χρησιμοποιεί τους διακομιστές μεσολάβησης της Google και τα αποτελέσματα αναζήτησης του Μελετητή (Scholar) για να διαμορφώσει λειτουργικές συνδέσεις πρόσβασης σε υλικό με πνευματικά δικαιώματα
Ίδρυση
Ιδρύθηκε το 2011 από την Καζάκα νευροεπιστήμονα Αλεξάντρα Ελμπακιάν με στόχο την ελεύθερη πρόσβαση σε επιστημονικές δημοσιεύσεις. Εκκινώντας από προσωπικά της βιώματα και οικονομικές δυσκολίες που συνάντησε στην ατομική της έρευνα, δημιούργησε το sci-hub.org, στο οποίο αυξήθηκαν εκθετικά με την πάροδο του χρόνου οι μεταφορτώσεις και οι ανακτήσεις χιλιάδων δημοσιεύσεων.
Στα τέλη του 2015, το περιφερειακό δικαστήριο της Νέας Υόρκης διέταξε το κλείσιμο του αποθετηρίου και απαγόρευσε τη χρήση του sci-hub.org, κατόπιν μήνυσης του εκδοτικού οίκου Elsevier για παράνομη διακίνηση υλικού με πνευματικά δικαιώματα, Elsevier et al. κατά Sci-Hub et al.. Η Alexandra Elbakyan αποφάσισε να διεκδικήσει τη συνέχεια λειτουργίας του sci-hub στα δικαστήρια. Το όλο εγχείρημα επανήλθε σε σύντομο χρονικό διάστημα με domain .io.
Τρόπος λειτουργίας
Ο δικτυακός τόπος είναι ρωσικός, αλλά έχει αρκετά κατατοπιστική φόρμα αναζήτησης στα Αγγλικά. Όλα τα έγγραφα που επιστρέφει η αναζήτηση μέσω του Google Scholar είναι ελεύθερα ανακτήσιμα. Το url που χρησιμοποιείται υποδεικνύει ότι στην πραγματικότητα ο αναζητητής δεν βρίσκεται στο domain της Google. To Sci-Hub προσθέτει το «.sci-hub.io» μετά το αρχικό domain, «scholar.google.com», καταλήγοντας στη διεύθυνση «scholar.google.com.sci-hub.io». Αν δεν επιθυμεί κανείς να χρησιμοποιήσει τη φόρμα αναζήτησης του Sci-Hub και γνωρίζει την ηλεκτρονική διεύθυνση της δημοσίευσης που τον ενδιαφέρει, μπορεί να μεταβεί απευθείας στις ιστοσελίδες των online περιοδικών εκδοτών. Προσθέτοντας το «sci-hub.io» μετά το domain «springer.com» (για παράδειγμα http://link.springer.com.sci-hub.io/journal/283), είναι δυνατόν να έχει πρόσβαση στην επιστημονική δημοσίευση που τον ενδιαφέρει.
Μπράνισλαβ Κότζιτς
Οικία του Branislav Kogic
Το σχέδιο της οικίας του Branislav Kojic πραγματοποιήθηκε από τον ίδιο ύστερα από πολλές μελέτες και χτίστηκε το 1926. Εύκολα μπορεί να παρατηρηθεί η τυποποίηση των παραθύρων μέσα από έναν κάναβο στον πρώτο όροφο γεγονός που παραπέμπει στην αρχιτεκτονική του μοντερνισμού. Ακόμα εμφανής είναι η καμπυλότητα της οροφής και ο κυματιστός τοίχος που αντιθέτως αποτελούν παραδείγματα εφαρμογής λαογραφικών στοιχείων στην μεσοπολεμική αρχιτεκτονική του Βελιγραδίου.
Hotel Post
Το ξενοδοχείο χτίστηκε το 1927 την ενδιάμεση δηλαδή από δύο πολέμους περίοδο στην οποία κυριαρχούσε ο μοντερνισμός στην αρχιτεκτονική. Ο Kojic όμως δεν ακολοθούσε απλώς τις αρχές του μοντερνισμού αλλά τις συνδύαζε με τον ακαδημαϊσμό και την εθνική κουλτούρα στοιχεία που αποτελούσαν έμπνευση για αυτόν. Το ξενοδοχείο χτίστηκε στην ιδιοκτησία του Dura Ninkovic αφού πρώτα γκρεμίστηκαν τα υπάρχοντα στο οικόπεδο κτίρια. Ο Kojic επιδίωξε την προσαρμογή του σχήματος του ξενοδοχείου στο σχήμα του οικοπέδου οπότε ακολούθησε τις βασικές χαράξεις με αποτέλεσμα το σχήμα τελικά να γίνει ακανόνιστο αλλά σχεδόν ορθογωνικό. Το κτίριο αυτό έχει μόνο μία πρόσοψη, από την πλευρά του δρόμου, τακτική αρχιτεκτονικής έκφρασης που ακολουθούσε συχνά ο Kojic. Το κτίριο αυτό αναδιαμορφώθηκε αργότερα από τον αρχιτέκτονα Mustafa Music.
Cvijeta Zuzoric Art Pavilion
Το περίπτερο τέχνης στο Mali Ketemegdan χτίστηκε το 1928 από τον Σύλλογο φίλων Τέχνης του Βελιγραδίου μετά από τον σχεδιασμό του Branislav kojic ο οποίος επιδίωκε την επιτυχημένη ένωση και ένταξη πολλαπλών λειτουργιών σε αυτό το περίπτερο, όπως εκθεσιακοί χώροι, χώροι συναβλιών. Ο συμμετρικός σχεδιασμός της κάτοψης αλλά και οι ιωνικοί κίωνες στην πρόσοψη καθιστούν εμφανή τα ακαδημαϊκά πρότυπα του αρχιτέκτονα. Η υπέρβαση του κλασικού σχεδιασμού πραγματοποιήθηκε με τον κυρίαρχο δυναμισμό των όγκων και την αμιβαία διείσδυση τους. Μία εντυπωσιακή λεπτομέρεια του εσωτερικού αποτελεί η τοιχογραφία με τις αλληγορίες των διαφορετικών τεχνών στην οροφή του προθάλαμου (έργο του Zivorad Nastasijevic) και το παράθυρο βιτρό με την εκπροσώπευση της τέχνης πάνω από την κύρια είσοδο (έργο του Pomorisac). Οι πρώτες εκθέσεις που φιλοξενήθηκαν στο περίπτερο ήταν εκθέσεις για την γιουγκοσλαβική αρχιτεκτονική.
Dr. Djuric Apartment
Tο κτίριο το οποίο χτίστηκε στη γωνία της οδού Prizrenska το 1933 θεωρείται ως ένα από τα πιο επιτυχημένα παραδείγματα του μοντερνισμού στο Βελιγράδι. Μετά την κατάλυση της μοναρχίας των Αψβούργων και τη διάλυση της Γιουγκοσλαωίας, το βελιγράδι εξελίχθηκε σε μία σύγχρονη πρωτεύουσα. Σε αυτό συνέβαλλε καθοριστηκά η ένωση αρχιτεκτόνων του μοντερνισμού. Η διαφορά όμως από τον μοντερνισμό στη δυτική Ευρώπη ήταν το γεγονός ότι η οικοδομική βιομηχαία του Βελιγραδίου ήταν ελλειπής λόγω μειωμένης εμπορικής ζήτησης. Επομένως η κακή υποστήριξη από τη βιομηχανία μείωνε τις επιλογές του αρχιτέκτονα και δυσχαίρενε την εργασία του. Ο Kojic στο κτίριο αυτό επιδίωκε την ανάδειξη της διαφοροποιήσης των λειτουργιών την οποία πέτυχε με την έξυπνη οργάνωση τους σε ζώνες. Έτσι οι οριζόντιες ζώνες δηλώνουν εμπορική χρήση ενώ στην κατακόρυφη υπάρχουν μόνο διαμερίσματα. Τέλος δημιούργησε ταράτσες για να τονίσει τις εκτεθημένες γωνίες ενώ δεν πρέπει να παραλειφθεί το γεγονός ότι σε ολόκληρο το έργο έδωσε την ίδια κατεύθυνση με αυτή του δρόμου.
Ανώγεια Ρεθύμνης
Τα Ανώγεια Μυλοπόταμου Ρεθύμνης είναι μια ορεινή κωμόπολη και έδρα του ομώνυμου Δήμου στην Περιφερειακή Ενότητα Ρεθύμνης της Κρήτης. Yπάγονταν στην Επαρχία Μυλοποτάμου. Εκτός από την έδρα του, ο δήμος περιλαμβάνει μόνον τον κοντινό οικισμό Σίσαρχα.
Γενικές πληροφορίες
Τα Ανώγεια βρίσκονται σε υψόμετρο 830 μέτρων, στη ράχη του υψώματος Αρμί, του Ψηλορείτη και έχουν πληθυσμό 2.917 κατοίκων, σύμφωνα με την Απογραφή του 2021 Απέχουν 54 χλμ. από το Ρέθυμνο.
Το όνομά τους οφείλεται στην τοποθεσία που είναι χτισμένα, δηλαδή στην «άνω γη». Είναι επίσης γνωστά ως Αξικανώγεια, ή Μεγάλα Ανώγεια και χωρίζεται σε συνοικίες (Αρμί, Μεσοχωριό ή Μεσοχωριά, Περαχώρι, Μετόχι και Συνοικισμό ), γειτονιές και πλατείες. Η κωμόπολη διαμορφώνεται με κέντρο την εκάστοτε εκκλησία γύρω από την οποία αναπτύσσεται η κοινωνική ζωή του οικισμού, οι βασικές οδικές αρτηρίες, τα στενά δρομάκια με σκαλιά, ο πυκνοκατοικημένος οικιστικός ιστός, το εμπόριο καθώς κι ένα πλέγμα από αγάλματα, προτομές, μνημεία.
Τα Ανώγεια αποτελούν μέρος της ιδιαίτερης γεωγραφικής ενότητας της τέως Επαρχίας Μυλοποτάμου, όπου υπάγονταν, η οποία ήταν ο Επάνω Μυλοπόταμος μαζί με τα χωριά, Ζωνιανά, Λιβάδια, Κάλυβος, Κράνα, Βενί, Κατεργιανά, Χοχλιδιό, Αξός και Λιβάδα.
Πλησίον της περιοχής των Ανωγείων βρίσκεται το Ιδαίο Άντρο όπου σύμφωνα με την ελληνική μυθολογία γεννήθηκε ο Δίας, όπως και το Σπήλαιο Σφεντόνη, καθώς και το οροπέδιο της Νίδας.
Μυθολογία
Στα Ανώγεια, σε υψόμετρο περίπου 1.500 μέτρων στον Ψηλορείτη συναντάται το Ιδαίον Άντρον (γνωστό και ως «σπηλιάρα της βοσκοπούλας», «Βηθλεέμ της αρχαιότητας», «σπήλιο»), ένα από τα σημαντικότερα σπήλαια της Κρήτης από το 4.000 π.Χ.
O μύθος θέλει το σπήλαιο να είναι ο τόπος που έκρυψε τον Δία από μωρό η μητέρα του Ρέα, για να μην τον κατασπαράξει ο πατέρας του Κρόνος, από φόβο μήπως χάσει την εξουσία. Ο Δίας λέγεται ότι τρεφόταν από το γάλα της αίγας Αμάλθειας και τον φρόντιζαν Ιδαίοι Δάκτυλοι και Κουρήτες, που με τον θόρυβο των ασπίδων και τους χορούς τους «έπνιγαν» τα κλάματα του μωρού μην τα ακούσει ο Κρόνος.
Στη ρώμη και κινησιολογία των φυλάκων του Δία εδράζονται οι ρίζες του ανδρικού χορού "Ανωγειανός Πηδηχτός", γνωστός και ως "πυρρίχιος", που θεωρείται η καταγωγή του ελληνικού χορού και εξέλιξη του σημερινού χορού των Κρητικών.
Ιστορία
Τα Ανώγεια είναι μια κωμόπολη με μεγάλη αντιστασιακή δράση κατά των διάφορων κατακτητών, που υπέστη τρία ολέθρια ολοκαυτώματα σε λιγότερο από 130 χρόνια (Τουρκία 1822 και 1867, Γερμανία 1944).
Τα Ανώγεια κατακτήθηκαν το 1182, οπότε μοιράστηκε η Κρήτη στις 12 φεουδαρχικές οικογένειες του Βυζαντίου και παραχωρήθηκαν ως φέουδο στην οικογένεια των Φωκάδων - αργότερα Καλλέργηδων. Τότε απέκτησαν και την ονομασία «Βασιλικά Ανώγεια», καθώς ανήκαν στους βασιλικούς άρχοντες. Έτσι, διαφαίνεται ότι τα Ανώγεια, υπήρχαν και κατά τη Β' Βυζαντινή Περίοδο, πριν τη Βενετοκρατία.
Κατά τη Βενετοκρατία, τα Ανώγεια δεν αναφέρονται ως κέντρο Επαναστατών, όπως άλλα μέρη της Κρήτης. Το 1648, κυριεύτηκαν από τους Τούρκους, αλλά στους κατοίκους του παραχωρήθηκαν ειδικά προνόμια. Κατά την Τουρκοκρατία, τα Ανώγεια ήσαν βακουφικό (μοναστηριακό) χωριό, αφιερωμένο στα τζαμιά της Βαλιδέ Σουλτάνας και παράλληλα αποτέλεσε μείζον επαναστατικό κέντρο.
Τον Μάιο του 1822, στη θέση «Σκλαβόκαμπος Μαλεβιζίου», οι Ανωγειανοί νίκησαν τους Τούρκους, με αρχηγό τους τον Βασίλη Σμπώκο. Το γεγονός όμως αυτό, στάθηκε αφορμή και στις 14 Ιουλίου 1822, ο Σερίφ Πασάς που βρήκε το χωριό ερημωμένο, με τους κατοίκους του να πολεμούν στη Μεσσαρά, το υπέβαλε σε λεηλασία και πυρπόληση.
Λίγο πριν από την Επανάσταση του 1866, τελέστηκε στα Ανώγεια η συνέλευση για την εκλογή αντιπροσώπων των οπλαρχηγών της Ανατολικής Κρήτης. Το ίδιο έτος, τρεις Ανωγειανοί ανήκαν στους πεσόντες του Ολοκαυτώματος του Αρκαδίου, με το οποίο ηρωικά αποκρούστηκε η απόπειρα κατάληψής του από τον Σερίζ Πασά. Σήμερα οι κάτοικοι των Ανωγείων, θεωρούν ως πυρπολητή της Μονής Αρκαδίου, τον Εμμανουήλ Σκουλά και όχι τον Κωνσταντίνο Γιαμπουδάκη, στον οποίο έχει ευρέως έκτοτε αποδοθεί η πράξη.
Το 1867 ο Ομέρ Πασάς κατέλαβε τ' Ανώγεια και τον Νοέμβριο του ίδιου έτους ο Ρεσίζ Πασάς προέβη στην πυρπόλησή τους, δεύτερη φορά στην ιστορία του χωριού και 45 μόλις χρόνια μετά από την πρώτη. Οι κάτοικοι των Ανωγείων έλαβαν μέρος στην Επανάσταση του 1897 καθώς και στους υπόλοιπους απελευθερωτικούς αγώνες.
Η μεγάλη όμως και παγκοσμίου σημασίας δράση των κατοίκων, συνέβη κατά τη Μάχη της Κρήτης και την Εθνική Αντίσταση. Το 1941 ιδρύθηκε στα Ανώγεια, η «Επιτροπή Απελευθερωτικής Δράσης». Τα Ανώγεια ήταν ο πυρήνας της Αντίστασης στην Κρήτη και κατά την απαγωγή του Στρατηγού Κράιπε στα Ανώγεια, ανέλαβαν να τον φυγαδεύσουν στην Αφρική. Γεγονός το οποίο στάθηκε δυσμενής αφορμή και στις 13 Αυγούστου 1944, ο διοικητής του Φρουρίου Κρήτης, Χ. Μίλλερ διέταξε την ισοπέδωση των Ανωγείων και την εκτέλεση κάθε άρρενος Ανωγειανού που θα βρεθεί σε απόσταση 1 χλμ. Έτσι, στις 13 Αυγούστου του 1944, τρία τάγματα Γερμανών περικύκλωσαν τα Ανώγεια και έβαλαν φρουρές στα γύρω υψώματα. Συνέλαβαν 80 υπερήλικες και τους έστειλαν στο Ηράκλειο, ενώ εκτέλεσαν 9 άνδρες. Ανατίναξαν τα σπίτια με δυναμίτη, άναψαν φωτιά και 800 περίπου σπίτια μετατράπηκαν σε χαλάσματα, ενώ κάηκαν και 6 γυναίκες. Οι εναπομείναντες άνδρες, διέφυγαν στον Ψηλορείτη για να σωθούν.
Από το 1941 έως και το 1944, στον αγώνα κατά των Γερμανών κατακτητών, έχασαν τη ζωή τους συνολικά 104 Ανωγειανοί. Το 1946, η πολιτεία τίμησε τα Ανώγεια με την απονομή του Πολεμικού Σταυρού Α' τάξεως, για τις καταστροφές με τις οποίες επλήγησαν, καθώς και για τον ηρωισμό τους. Το επόμενο έτος, η Κοινότητα Ανωγείων, τιμής ένεκεν, αναγνωρίστηκε ως Δήμο Ανωγείων.
Ο Δήμος Ανωγείων έχει ονομάσει ένα μεγάλο δρόμο της περιοχής δίπλα στην κεντρική πλατεία Αρμί "13ης Αυγούστου 1944" και έχει τοποθετήσει εκεί το Δημαρχείο, τιμώντας έτσι τον τόπο και τους πεσόντες. Κάθε χρόνο την ημέρα αυτή οι Ανωγειανοί οργανώνουν δρώμενα και διαβουλεύσεις στη μνήμη του θαρραλέου παρελθόντος τους. Στην κεντρική πλατεία Αρμί δεσπόζει το Μνημείο Ολοκαυτωμάτων Ανωγείων με δυο ελληνικές σημαίες εκατέρωθεν, μαρμάρινες επιγραφές με χαραγμένα τα ονόματα των πεσόντων και τη διαταγή του Γερμανού φρούραρχου για ισοπέδωση του χωριού σε τρεις γλώσσες.
Χαρακτηριστικά των Ανωγειανών
Ο πληθυσμός των Ανωγείων έχει διατηρήσει αναλλοίωτη στην πάροδο του χρόνου, τη γλώσσα και την ιδιότυπη διάλεκτο, στην οποία περιλαμβάνονται έως και σήμερα, ατόφιες λέξεις της αρχαίας ελληνικής. Η προφορά, βαρέα και ευθεία, παρουσιάζεται χαρακτηριστική ειδικότερα στα «λάμδα» και «ρο». Οι περισσότεροι κάτοικοι, διατηρούν τα επώνυμά τους χωρίς την κατάληξη - ακης η οποία απαντάται στο υπόλοιπο νησί και ειδικότερα στο κεντροανατολικό τμήμα του.
Η ποιμενική ζωή έχει διαχρονικά καθοριστική επίδραση στο σύστημα αξιών, την οικονομική δομή, την κοινωνική οργάνωση και τον πολιτισμικό χαρακτήρα των ορεινών κοινοτήτων που περιβάλλουν το βουνό της Ίδης. Αν και πανάρχαια πρακτική, η βοσκική εξακολουθεί να είναι κύρια πρωτογενής πλουτοπαραγωγική δραστηριότητα των Ανωγειανών ανδρών ανεξαρτήτως ηλικίας, πλέον αναγνωρισμένη και ως Άυλη Πολιτιστική Κληρονομιά] της Ελλάδας, μιας και οι βοσκοί του Ψηλορείτη που ασχολούνται με την κτηνοτροφία και διατηρούν σημαντικό αριθμό αιγοπροβάτων (άνω των 80.000) έχουν διαμορφώσει τη φυσιογνωμία και τον χαρακτήρα των Ανωγείων με ενεργό αποτύπωμα στον χωροχρόνο.
Χαρακτηριστική παρουσιάζεται επίσης η βιοτεχνία και η παραδοσιακή υφαντουργία, στην οποία απαντάται έως και στις μέρες μας, η χρήση αργαλειού. Γενικά η κοινωνική θέση της γυναίκας είναι σεβαστή και αποτελεί απόδειξη της μητρογραμμής στην Κρήτη, καθώς οι γυναίκες εργάζονται, υφαίνουν, συνεισφέρουν στην κοινότητα και καλλιεργούν την έννοια της φροντίδας στο σπίτι και τον τόπο. Η τέχνη της υφαντικής, είτε στο χέρι είτε στον αργαλειό, είναι παραδοσιακή δραστηριότητα της Ανωγειανής γυναίκας. Έμπειρες υφάντρες δημιουργούν σε κοινή θέα σε γωνιές της κωμόπολης. Η σημασία της τέχνης της υφαντικής στη γυναικεία κοινότητα και επιχειρηματικότητα, στην καθημερινή ζωή και την αστική ιστορία ίσαμε σήμερα συνιστά δείγμα πολιτισμού. Πρόσφατα ανακοινώθηκε και η ίδρυση Σχολής Υφαντικής με κρατική χρηματοδότηση στ' Ανώγεια.
Ο Όρκος και ο Σασμός
Ο «Όρκος των βοσκών» του Ψηλορείτη προς τον Θεό έχει τις ρίζες του στον πανάρχαιο μύθο του ζωοκλέφτη Ερμή, στον άγραφο νόμο που αποτελεί εξέλιξη του αρχέγονου μηχανισμού κοινωνικής συνοχής στον τόπο και αφορά βεντέτες κυρίως για ζωοκλοπή, κλοπή και ζητήματα τιμής.
Για να επέλθει «Σασμός» (συμφιλίωση/συγχώρεση) χρειάζεται «μεσίτες» να αναλάβουν τη διαμεσολάβηση ανάμεσα στις δύο πλευρές της βεντέτας. Ο Όρκος είναι ο λόγος που επικαλείται ο κατηγορούμενος, ως έσχατη επιλογή για την αποκατάσταση της κοινωνικής ισορροπίας, που όλοι είναι υποχρεωμένοι να δεχτούν ως αλήθεια.
Η ΝΗΖΑ (= Μα τον Δία) αποτελεί τη σύγχρονη επίκληση σε παραλλαγή της παλαιότερης εκδοχής του Όρκου των Βοσκών:
"Νη Ζα, φάσκω σου και κάτεχέ το,
πως δεν κατέω πράμα,
για την αραζό τση κλεψάς των οζώ σου".
"Μα το Ζα (Δία) σου δεσμεύομαι,
και έχε γνώση πως δεν γνωρίζω τίποτα,
για την υπόθεση της κλεψιάς των ζώων σου".
Αρχιτεκτονική
εναλλ.=Πραγματικό μητάτο στο βουνό|μικρογραφία|Πραγματικό μητάτο στο βουνό Η «Ανωγειανή Αρχιτεκτονική» αποτελεί ένα εξαιρετικά ενδιαφέρον και εξελιγμένο δείγμα σύγχρονης λαϊκής αρχιτεκτονικής, με αίσθηση ανανέωσης των αρχιτεκτονικών μορφών και δυναμική συγκρότηση του χώρου.
Το παραδοσιακό Ανωγειανό σπίτι χαρακτηρίζεται από πολυμορφία, χρώμα και εξωστρέφεια και είναι δομημένο σύμφωνα με το εξελιγμένο μοντέλο της προϊστορικής Κρητικής οικίας: χτισμένο με πέτρα και ξύλινα δοκάρια αποτελεί συνήθως ενιαίο, ισόγειο χώρο, χωρισμένο με καμάρες και επίπεδα, με πατάρι, εσοχές στους τοίχους για χρηστικά οικιακά αντικείμενα, περιμετρικές κτιστές πεζούλες, κήπους και μικρά εξωτερικά δωμάτια που στεγάζουν επαρκώς όλες τις καθημερινές λειτουργίες. Εσωτερικά το Ανωγειανό σπίτι είναι στολισμένο με χειροποίητα κιλίμια, τσεμπέρια, ταγάρια, μαχαίρια, κουρτίνες, κειμήλια, κεντημένα μαξιλάρια, πλεκτές κουβέρτες και πολλά άλλα.
1461
Η τρέχουσα σελίδα αφορά το έτος 1461 κατά το Γρηγοριανό ημερολόγιο
Ανώγεια Ρεθύμνης
Εκκλησίες των Ανωγείων
Ενοριακοί ναοί των Ανωγείων είναι ο Άγιος Γεώργιος, 'Άγιος Δημήτριος, η Κοίμηση της Θεοτόκου, καθώς και Άγιος Ιωάννης. Στον τελευταίο εμπεριέχονται τοιχογραφίες του 12ου αιώνα.
1461
Θάνατοι
Κατηγορία:Έτη
Ανώγεια Ρεθύμνης
Εκκλησίες των Ανωγείων
Μέσα στο δάσος του Ψηλορείτη είναι χτισμένος ο Άγιος Υάκινθος, ένα ορθόδοξο κυκλικό πετρόχτιστο εκκλησάκι υστερομινωικής αρχιτεκτονικής. Στον χώρο διοργανώνεται το ετήσιο πολιτιστικό φεστιβάλ «Τα Υακίνθεια».
Αθλητισμός
Στο χωριό εδρεύει η τοπική ποδοσφαιρική ομάδα Α.Ο. Αετός Ανωγείων, με έδρα το Δημοτικό Στάδιο Ανωγείων η οποία αγωνίζεται στην Α2 Κατηγορία Ηρακλείου. Επίσης στα Ανώγεια εδρεύουν τα σκακιστικά σωματεία, «Σκακιστικός Όμιλος Ανωγείων» και «ΑΠΣ Ιδαίοι Ανωγείων», τα οποία λαμβάνουν μέρος στον προκριματικό όμιλο της Α' Εθνικής και στη Β' Εθνική, αντίστοιχα.
Προσωπικότητες των Ανωγείων
Από τα Ανώγεια κατάγονται άτομα, με σημαντική προσφορά, στην Κρητική και την Ελληνική Παράδοση.
Η Ζώμινθος
Δέκα χλμ. από τα Ανώγεια, σε υψόμετρο 1300 μ. στη διαδρομή από την Κνωσσό προς το Ιδαίον Άντρον βρίσκεται και ο αρχαιολογικός χώρος της Ζωμίνθου και η ονομαστή πηγή Ζώμινθος, με πλούσια ύδατα και η οποία αποτελεί και την κυριότερη πηγή για τα Ανώγεια. Δυτικά του χωριού βρίσκεται ο αρχαιολογικός χώρος της Ζωμίνθου, όπου ανακαλύφθηκε το 1982 μία σημαντική μινωική εγκατάσταση έκτασης 1.360 τ.μ. με προσανατολισμό από Βορρά προς Νότο. Σύμφωνα με τον Όμηρο ο Μίνωας ανέβαινε κάθε εννέα χρόνια στο ιερό Ιδαίον Άντρον μαζί με Μινωίτες προσκυνητές, για να πάρει από τον θεό τους νόμους διακυβέρνησης.
Παραπομπές
Κατηγορία:Μαρτυρικά χωριά και πόλεις της Ελλάδας Κατηγορία:Κωμοπόλεις της Κρήτης Κατηγορία:Δήμος Ανωγείων
Αμβρόσια
Τα Αμβρόσια ήταν γιορτή στην αρχαία Ελλάδα, προς τιμή του Διονύσου. Ονομάστηκαν έτσι λόγω της πολυτέλειας των δείπνων και της πολυποσίας. Σύμφωνα με τον Τζέτζη και τον Ησίοδο οι γιορτές αυτές γίνονταν κατά τον μήνα Ληναίο, στην ώρα του τρύγου.
Πηγές
Κατηγορία:Αρχαίες ελληνικές εορτές
Ράιαν Στακ
Ο Ράιαν Στακ ( Ryan Eugene Stack) είναι Αμερικάνος καλαθοσφαιριστής γεννημένος στο Τενεσί των ΗΠΑ στις 24 Ιουλίου του 1975. Είναι επίσης πολίτης της Βόρειας Μακεδονίας και διεθνής με τα χρώματά της εθνικής ομάδας της. Έχει ύψος 2,11 μ. και αγωνίζεται στη θέση του σέντερ και του πάουερ φόργουορντ.
Καριέρα
Μετά από 2 χρονιές μετακόμισε στη Ευρώπη για να αγωνιστεί στην ισπανική Χιχόν τη σεζόν 2000-2001 και την επόμενη χρονιά στην Ισραηλινή Μακάμπι Ραμάτ Γκαν.Από το 2002 έως το 2006 αγωνίστηκε στον Άρη με τον οποίο κατέκτησε το EuroCup το 2003 και το Κύπελλο Ελλάδος το 2004 μετά απο έναν επισοδειακό τελικό με τον ΟΣΦΠ.Παράλληλα συμμετείχε και στους δυο χαμένους τελικούς του Κυπέλλου το 2003 και το 2005 ενώ το 2006 αγωνίστηκε στον τελικό του Κύπελλο Ουλέμπ. Τη σεζόν 2006-07 αγωνίστηκε στον Ολυμπιακό και την επόμενη χρονιά αποκτήθηκε από την Ουκρανική BK Kyiv.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές από τη Βόρεια Μακεδονία Κατηγορία:Καλαθοσφαιριστές Κλίβελαντ Καβαλίερς Κατηγορία:Καλαθοσφαιριστές Χιχόν Κατηγορία:Καλαθοσφαιριστές Άρη Κατηγορία:Καλαθοσφαιριστές ΟΣΦΠ Κατηγορία:Καλαθοσφαιριστές Κιέβου Κατηγορία:Καλαθοσφαιριστές ισραηλινών συλλόγων Κατηγορία:Ξένοι καλαθοσφαιριστές στην Ελλάδα
Κύπελλο Κύπρου ποδοσφαίρου ανδρών 1994-95
Το Κύπελλο Κύπρου 1994-95 ήταν η 53η έκδοση του Κυπέλλου Κύπρου. Νικητής ήταν ο ΑΠΟΕΛ για 14η φορά στην ιστορία του.
Σύστημα διεξαγωγής
Στους 3 επόμενους γύρους έγιναν διπλοί αγώνες με κάθε ομάδα να αγωνίζεται στην έδρα της και στην έδρα του αντιπάλου. Προκρινόταν η ομάδα που πετύχαινε τον μεγαλύτερο αριθμό τερμάτων και στους δύο αγώνες. Σε περίπτωση όπου και στους δύο αγώνες και οι δύο ομάδες σημείωσαν τον ίδιο αριθμό τερμάτων το κάθε τέρμα που σημειώθηκε εκτός έδρας λογιζόταν διπλό. Η ομάδα που με βάση το σύστημα αυτό, έχει τα περισσότερα τέρματα προκρινόταν στον επόμενο γύρο. Στην περίπτωση που και οι δύο ομάδες είχαν επιτύχει τον ίδιο αριθμό τερμάτων στην έδρα τους ή εκτός έδρας, δινόταν ημίωρη παράταση ευθύς μετά το τέλος του δεύτερου αγώνα. Αν κατά τη διάρκεια της παράτασης και οι δύο ομάδες επιτύγχαναν τον ίδιο αριθμό τερμάτων τα τέρματα που σημειώθηκαν εκτός έδρας λογίζονταν διπλά (δηλαδή προκρινόταν η φιλοξενούμενη ομάδα). Στην περίπτωση που κατά τη διάρκεια της παράτασης δεν σημειώνονταν τέρματα, η πρόκριση καθοριζόταν με την εκτέλεση πέναλτι. Ο τελικός ήταν μονός.
Η κυπελλούχος ομάδα είχε το δικαίωμα συμμετοχής στο Κύπελλο Κυπελλούχων Ευρώπης ποδοσφαίρου 1995-96.
Προκριματικός γύρος
Στον προκριματικό γύρο συμμετείχαν οι ομάδες των πρωταθλημάτων Β΄ κατηγορίας 1994-95 και Γ΄ κατηγορίας 1994-95 και οι 15 από τις 16 ομάδες του πρωταθλήματος Δ΄ κατηγορίας 1994-95 (δεν συμμετείχε μόνο η τελευταία ομάδα του βαθμολογικού πίνακα την ημέρα της κλήρωσης, ΜΕΑΠ).
Α΄ γύρος
Στον Α΄ γύρο συμμετείχαν οι ομάδες που προκρίθηκαν από τον προκριματικό γύρο και οι ομάδες του πρωταθλήματος Α΄ κατηγορίας 1994-95. Στη διαδικασία της κλήρωσης έγινε διαχωρισμός ώστε οι ομάδες της Α΄ κατηγορίας να μην κληρωθούν μεταξύ του.
Β΄ γύρος
Στον Β΄ γύρο συμμετείχαν οι ομάδες που προκρίθηκαν από τον Α΄ γύρο.
Προημιτελικά
Στην προημιτελική φάση συμμετείχαν οι ομάδες που προκρίθηκαν από τον Β΄ γύρο.
Ημιτελικά
Στην ημιτελική φάση συμμετείχαν οι ομάδες που προκρίθηκαν από την προημιτελική φάση.
Τελικός
Στον τελικό προκρίθηκαν ο ΑΠΟΕΛ και ο Απόλλων. Ο τελικός διεξήχθη στις 27 Μαΐου 1995 στο Τσίρειο Στάδιο (το οποίο ήταν και έδρα του Απόλλωνα) στη Λεμεσό. Νικητής ήταν ο ΑΠΟΕΛ με σκορ 4-2.
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1994-1995
Αρχεσίλαος (σατράπης)
Ο Αρχεσίλαος ή Αρχεσίλας (4ος αιώνας π.Χ.) αναφέρεται ως ένας από τους διαδόχους του Μεγάλου Αλεξάνδρου, και αναφέρεται ως ο σατράπης της Μεσοποταμίας με τη Συμφωνία της Βαβυλώνας το 323 π.Χ. . Στην μετέπειτα Συμφωνία του Τριπαράδεισου το 321 π.Χ., η Μεσοποταμία δόθηκε στον Αμφίμαχο.
Παραπομπές
Κατηγορία:Ελληνιστική περίοδος Κατηγορία:Αρχαίοι Μακεδόνες Κατηγορία:Διάδοχοι του Μεγάλου Αλεξάνδρου
Λύση Αμμοχώστου
Η Λύση είναι δήμος της επαρχίας Αμμοχώστου στην Κύπρο. Αποτελεί ένα από τους οχτώ δήμους της επαρχίας Αμμοχώστου. Μετά την τουρκική εισβολή του 1974, η διοικητική έκταση του Δήμου Λύσης δεν ελέγχεται από την Κυπριακή Δημοκρατία. Τα εδάφη αυτά ανήκουν εκ του νόμου (de jure) στην Κυπριακή Δημοκρατία, ενώ εκ των πραγμάτων (de facto) ανήκουν στο μη αναγνωρισμένο κράτος της Τουρκικής Δημοκρατίας Βορείου Κύπρου.
Τοποθεσία
Η Λύση βρίσκεται στα νοτιοανατολικά της Μεσαορίας. Στα ανατολικά συνορεύει με την Κοντέα, στα βορειοανατολικά με το Πραστειό, στα βόρεια με τη Σίντα, στα βορειοδυτικά με τη Βατυλή, στα δυτικά με το Άρσος, στα νότια με το Πέργαμος και στα νοτιοανατολικά με τη Μακράσυκα.
Ιστορία
Η Λύση ιδρύθηκε την βυζαντινή περίοδο από τους κατοίκους της αρχαίας Ελύσης ή Ελίσης (από το ομηρικό λισσή πέτρη που σημαίνει λείος επίπεδος βράχος) η οποία βρισκόταν νοτιοανατολικά της Λύσης και τους κατοίκους της αρχαίας Ελισσούς η οποία βρισκόταν νοτιοδυτικά της Λύσης.
Την εποχή της Φραγκοκρατίας η Λύση ήταν φέουδο. Σύμφωνα με τον Φλώριο Βουστρώνιο, το 1464 ο βασιλιάς Ιάκωβος Β΄ παραχώρησε τη Λύση στους Alfonso Rivera και Avigo d’ Alvet.
Το 1962 η Λύση ανακηρύχθηκε δήμος. Κατά τη διάρκεια της τουρκικής εισβολή του 1974 η Λύση καταλήφθηκε από τον τουρκικό στρατό. Από τότε ο Δήμος Λύσης εδρεύει στη Λάρνακα.
Πληθυσμός
Ο πίνακας που ακολουθεί παρουσιάζει τον πληθυσμό του δήμου σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στον δήμο από την Κυπριακή Δημοκρατία, αφού το έδαφος του δεν ελέγχεται από αυτήν.
Δήμαρχοι
Δήμαρχοι Δήμου Λύσης διετέλεσαν κατά σειρά οι:
Αδελφοποιήσεις
Ο Δήμος Λύσης είναι αδελφοποιημένος με:
Αθλητικά σωματεία και αθλητικές εγκαταστάσεις
Το σημαντικότερο αθλητικό σωματεία που έδρευε στον Δήμο Λύσης ήταν ο Αθλητικός Σύλλογος Ισχύς Λύσης (ΑΣΙΛ), η οποία διαθέτει ποδοσφαιρική ομάδα. Μετά την τουρκική εισβολή του 1974, το σωματείο επαναδραστηριοποιήθηκε στη Λάρνακα. Ο ΑΣΙΛ χρησιμοποιούσε ως έδρα το Στάδιο Γρηγόρης Αυξεντίου (Λύση) στη Λύση.
Ένα ακόμη αθλητικό σωματείο που έδρευε στη Λύση ήταν η ΛΑΛΛ Λύσης, η οποία δεν επαναδραστηριοποιήθηκε μετά την τουρκική εισβολή του 1974.
Rock the Casbah
Το "Rock the Casbah" είναι ένα τραγούδι του αγγλικού punk συγκροτήματος The Clash, το οποίο συμπεριλήφθηκε στον πέμπτο δίσκο τους, ονόματι Combat Rock, το 1982. Την ίδια χρονιά κυκλοφόρησε και ως single, το τρίτο από τον εν λόγω δίσκο. Το single σημείωσε μεγάλη εισπρακτική επιτυχία, φτάνοντας στο νούμερο 8 των αμερικανικών Billboard Hot 100. Ενώ στα αυστραλιανά και στα νεοζηλανδικά charts έφτασε στο νούμερο 3 και στο νούμερο 4 αντιστοίχως. Στα βρετανικά charts έφτασε στο νούμερο 30.
Για την προώθηση του κομματιού γυρίστηκε και video clip. Πρόκειται για ένα από τα πιο γνωστά τραγούδια του σχήματος, του οποίου ο τίτλος ενέπνευσε και την ταινία Rock the Casbah (2012). Επίσης, μετά τις Επιθέσεις της 11ης Σεπτεμβρίου του 2001, το κομμάτι μπήκε στη λίστα ανάμεσα στα τραγούδια με απρεπή τίτλο. Το κομμάτι έχει υποστεί αρκετές διασκευές, μερικές από αυτές είναι των One Bad Pig, των Smith & Mighty και των Soncai System, μεταξύ άλλων.
Εξωτερικοί σύνδεσμοι
Κατηγορία:Τραγούδια του 1982 Κατηγορία:Singles του 1982 Κατηγορία:Τραγούδια των The Clash Κατηγορία:Πολιτικά τραγούδια Κατηγορία:Πολύγλωσσα τραγούδια Κατηγορία:Singles της Epic Records Κατηγορία:Singles της Columbia Records Κατηγορία:Singles της CBS Records Κατηγορία:Dance-punk τραγούδια Κατηγορία:Τραγούδια διαμαρτυρίας
Θεσμικό Επαναστατικό Κόμμα
Το Θεσμικό Επαναστατικό Κόμμα (Ισπανικά:Partido Revolucionario Institucional, αρκτικόλεξο: PRI) είναι πολιτικό κόμμα του Μεξικού. Από την ίδρυσή του το 1929, κυβέρνησε το Μεξικό για 71 συνεχόμενα χρόνια, έως που στις εκλογές του 2000, έχασε και παρέδωσε την εξουσία στο Κόμμα Εθνικής Δράσης. Έπειτα από 12 χρόνια στην αντιπολίτευση, το 2012 ο υποψήφιος του κόμματος, Ενρίκε Πένια Νιέτο, εξελέγη πρόεδρος του Μεξικού. Ωστόσο, στις εκλογές του 2018, το κόμμα ξαναέχασε την εξουσία, αυτήν την φορά από τον αριστερό συνασπισμό κομμάτων ΜΟΡΕΝΑ.
Όταν ιδρύθηκε, το κόμμα είχε το όνομα Εθνικό Επαναστατικό Κόμμα. Λίγα χρόνια αργότερα άλλαξε το όνομα του σε Κόμμα της Μεξικανικής Επανάστασης, και τελικά το 1946 υιοθέτησε το σημερινό του όνομα.
Μαρσρούτκα
thumb|250 px|Μια συνηθισμένη μαρσρούτκα, [[GAZelle]] Μαρσρούτκα (βουλγαρικά, ρωσικά:маршру́тка,προφορά:mɘr'ʂrutkɘ), από τη φράση μαρσρούτνοε ταξί (Маршрутное такси) είναι ένα ομαδικό ταξί στις χώρες της Κοινοπολιτείας Ανεξαρτήτων Κρατών, στις Βαλτικές Δημοκρατίες και στη Βουλγαρία. Ο όρος Μαρσρούτνοε ταξί σημαίνει κατά κυριολεξία ταξί σε δρομολόγιο. Ο ρόλος της σύγχρονης μαρσρούτκας είναι βασικά παρόμοιος με αυτόν του minibus σε άλλες χώρες εκτός από κάποιες εφαρμογές της μαρσρούτκας που παρέχουν τη δυνατότητα όρθιων επιβατών.
Ετυμολογία
Η ρωσική λέξη "маршрутка" είναι η προφορική μορφή για το "маршрутное такси", που κατά κυριολεξία σημαίνει "δρομολογημένο ταξί" (το "маршрут" αναφέρεται σε μια σχεδιασμένη διαδρομή που ακολουθεί ένα όχημα, και "такси" σημαίνει "ταξί"). Η λέξη "маршрут" είναι από τη Γαλλική γλώσσα (γαλλικά: "marcheroute"), και είναι σύνθεση των λέξεων "marche" (προχωρώ) και "route" (δρομολόγιο).
Πρώτες μέρες (προ του-1992)
"Δρομολογημένα ταξί" εισήχθησαν στη Μόσχα για πρώτη φορά στην ΕΣΣΔ στη δεκαετία του 1930 και πραγματοποιούνταν με τις λιμουζίνες ZiS-101 και ZiS-110. Σε αντίθεση με τα συνηθισμένα ταξί που χρησιμοποιούν ταξίμετρο, τα κόμιστρα των δρομολογημένων ταξί καθορίζονταν ανά ζώνη, όπως στα τραμ, τα λεωφορεία και τα τρόλλεϋ. Το κόμιστρο είναι μικρότερο από ένα συνηθισμένο ταξί, αλλά υψηλότερο από τα μέσα μαζικής μεταφοράς. Σε αντίθεση με τα συνηθισμένα ταξί όπου ο επιβάτης μπορεί να απολαύσει μια ιδιωτική διαδρομή, το δρομολογημένο ταξί επιβιβάζει και αποβιβάζει επιβάτες σε όλη τη διαδρομή του.
Η Μόσχα δεν ήταν η μοναδική πόλη όπου δραστηριοποιούνταν δρομολογημένα ταξί, αλλά και σε άλλες μεγάλες πόλεις υπήρχε αντίστοιχη οργάνωση δρομολογίων. Για παράδειγμα, στο Γκόρκι, υπήρχε μια γραμμή για ταξί μεταξύ του Sormovo και του Kremlin. Το πλήρες κόμιστρο ήταν 3½ ρούβλια. Η αντίστοιχη διαδρομή κόστιζε 1 ρούβλι με το λεωφορείο, και 50 καπίκια με το τραμ.
Στη διάρκεια του Μεγάλου Πατριωτικού Πολέμου, καθώς τα αυτοκίνητα ήταν αναγκαία για τον Στρατό, οι υπηρεσίες των δρομολογημένων ταξί διακόπηκαν. Και μόνο στη δεκαετία του 1950 αυτές επανεισήχθησαν στις περισσότερες πόλεις που τις είχαν πριν τον πόλεμο. Τα αυτοκίνητα GAZ-12 χρησιμοποιήθηκαν ευρέως για τον σκοπό αυτόν μέχρι τα μέσα της δεκαετίας του 1960.
Υπήρχαν επίσης υπεραστικές συγκοινωνίες με δρομολογημένα ταξί. Για παράδειγμα, η διαδρομή Μόσχα-Γιάλτα διεξάγονταν τη θερινή περίοδο, ενώ χρειαζόταν 2 μέρες, με μια νυχτερινή στάση στο Μπέλγκοροντ.
Στη δεκαετία του 1960, τα μινιμπάς RAF-977 και τα μικρά λεωφορεία PAZ-652 έγιναν γνωστά ως δρομολογημένα ταξί. Τα δρομολόγια διεξάγονταν σε επίπεδο πόλης, με την ποιότητα και την έννοια του να διαφοροποιείται σε μεγάλο βαθμό μεταξύ των περιφερειών. Η διαφορά στα κόμιστρα μεταξύ λεωφορείων και δρομολογημένων ταξί μειώνονταν. Για παράδειγμα, στη Μόσχα η συνήθης τιμή εισιτήρια στα λεωφορεία ήταν 5 καπίκια, ενώ στα μινιμπάς ήταν 15 στα περισσότερα δρομολόγια.
Η έκρηξη της Μαρσρούτκας (1992–2000)
Η εισαγωγή στις οικονομίες της αγοράς διαφοροποίησε σε μεγάλο βαθμό την παροχή μεταφορικών υπηρεσιών στον αστικό πληθυσμό στην Κοινοπολιτεία Ανεξαρτήτων Κρατών. Η ζήτηση για ταχύτερες και πιο ευέλικτες δημόσιες μεταφορές ήλθε να καλυφθεί δραματικά, ενώ η ζήτηση για τις υποχρηματοδοτούμενες δημοτικές συγκοινωνίες κατέρρευσε; καθώς οι άνθρωποι ήταν διατεθειμένοι να πληρώσουν κάτι παραπάνω για καλύτερες υπηρεσίες. Αν και τα υπάρχοντα λεωφορεία, καθώς επίσης και τα παράνομα εισαγόμενα μεταχειρισμένα μινιμπάς, αποκτημένα σε μια δευτερεύουσα αγορά, χρησιμοποιήθηκαν από τους επιχειρηματίες ως εφεδρεία στα πιο πολυσύχναστα δρομολόγια μέχρι τις αρχές του 1990, δεν ήταν παρά μέχρι ο κατασκευαστής αυτοκινήτων GAZ ξεκίνησε την πρώτη μαζική παραγωγή Ρωσικών μινιμπάς, του μοντέλου GAZelle, όπου το σύγχρονο σύστημα μεταφορών διαμορφώθηκε.
Η GAZelle στάθηκε μεγάλη επιτυχία. Ήταν φτηνό, εύκολο στην επισκευή, και φιλικό για μίσθωση επιβατικό μινιμπάς με μια χωρητικότητα 12 θέσεων επιβατών. Ήταν ακριβώς αυτό που χρειαζόταν οι επιχειρηματίες. Μια αρχική επένδυση περί τα US$8,000 μπορούσε να αποσβεστεί σε λιγότερο από έναν χρόνο με λίγη τύχη, κι έτσι πολλοί ανεξάρτητοι επιχειρηματίες μπήκαν στην αγορά, καθώς και κάποιες μεγαλύτερες εταιρείες. Την περίοδο εκείνη, άδεια ειδικότερα για δημόσιες μεταφορές δεν απαιτούνταν. Το όχημα μόνο έπρεπε να περνά ετήσιους ελέγχους ασφαλείας, που ήταν σχετικά εύκολοι, καθώς οι τοπικές αρχές εμπιστεύονταν τα αυτοκίνητα της GAZ. Επιπλέον, η GAZelle μπορούσε εύκολα να μετατραπεί για να κινείται με φυσικό αέριο.
Ήδη κατά την περίοδο αυτή οι περισσότερες μαρσρούτκες ακολουθούσαν τα καθιερωμένα ήδη δρομολόγια των δημοσίων μεταφορών.
Η σημερινή πραγματικότητα (2000–έως σήμερα)
Διαπιστώνοντας την επιτυχία των δημοσίων μεταφορών με ιδιωτικά μεταφορικά μέσα οδήγησε σε έναν βαθμό αντίδρασης από την κοινωνία. Οι τοπικές αρχές ανταποκρίθηκαν με την επαύξηση των προδιαγραφών ασφαλείας και των άλλων όρων αδειοδότησης— όπως η υποχρεωτική δωρεάν μεταφορά ενός συγκεκριμένου αριθμού αναπήρων επιβατών μετά από αίτηση και "ομαδικές συμφωνίες" με αδειοδοτήσεις προνομιακές σε επικερδή δρομολόγια με αντάλλαγμα την υποχρέωση κάλυψης πολλών άλλων δρομολογίων όχι τόσο επικερδών. Στην αγορά κυριάρχησαν είτε μεγάλες εταιρείες ή ενώσεις επαγγελματιών ιδιοκτητών οχημάτων μινιμπάς. Μερικές δημοτικές επιχειρήσεις συγκοινωνιών άρχισαν να δραστηριοποιούνται στη συγκεκριμένη αγορά, και οι τιμές έπεσαν λόγω αυξημένου ανταγωνισμού.
Ρωσία και Ουκρανία
Στη Ρωσία, στη Μόσχα και στην Αγία Πετρούπολη, τα μοντέλα των βαν GAZelle, Mercedes Sprinter και το Ford Transit χρησιμοποιούνται συνήθως ως δρομολογημένα ταξί. Το GAZelle και το PAZ-3205 χρησιμοποιούνται ευρέως ως μαρσρούτκες σε άλλες πόλεις της Ρωσίας. Τα δρομολογημένα ταξί συναθροίζονται σε σταθμούς τραίνων, μετρό, και στις τερματικές στάσεις των δρομολογίων των τραμ και των τρόλεϋ. Στην Αγία Πετρούπολη η διαδρομή χαρακτηρίζεται ως "Kxxx" με το "xxx" να είναι ο αριθμός δρομολογίου του λεωφορείου, του τραμ και του τρόλεϋ που ακολουθείται και το "K" να αντιπροσωπεύει τη ρωσική λέξη για το "εμπορικό" (коммерческий, kommercheskii). Υπάρχουν δρομολόγια που διεξάγονται αποκλειστικά από δρομολογημένα ταξί — διασταυρούμενες διαδρομένες στην πόλη που συνδέουν μεταξύ τους τις τελικές στάσεις του μετρό. Συνήθως, το δρομολογημένο ταξί δεν θα αναχωρήσει από το τέρμα μια διαδρομής μέχρι να καταληφθούν όλες οι θέσεις του. Το κόμιστρο είναι συνήθως μιάμισι φορά ή διπλάσιο από ότι αυτό ενός συνηθισμένου λεωφορείου.
Το κίνητρο για τους επιβάτες των δρομολογημένων ταξί θεωρείται επισήμως ότι είναι μια πιο γρήγορη μετακίνηση με συνθήκες μικρότερου συνωστισμού σε σχέση με τα συνηθισμένα μέσα μεταφοράς. Τα δρομολόγια των ταξί που διασχίζουν την πόλη από το ένα άκρο ως το άλλο είναι τις περισσότερες φορές ο πιο γρήγορος τρόπος για να ταξιδέψεις μέσα στην πόλη. Επιπλέον, η κατάρρευση των δημοτικών συγκοινωνιών σε πολλές πόλεις είχε ως αποτέλεσμα να είναι εντελώς αδύνατες η μεταφορές χωρίς τη βοήθεια της μαρσρούτκας.
Στο Κίεβο, στην Ουκρανία, το Bogdan van είναι το πιο συνηθισμένο δρομολογημένο ταξί το οποίο μπορεί να βρεθεί να κάνει δρομολόγια γύρω από την πόλη, ενώ το βαν Etalon χρησιμοποιείται σε δρομολόγια με χαμηλότερη επιβατική κίνηση. Στο Κίεβο, η Μαρσρούτκα είναι πιο δημοφιλής και το κόμιστρο είναι λίγο πιο ακριβό από το κανονικό δημόσιο λεωφορείο. Η επιβίβαση εκτός στάσεων είναι δυνατή, αλλά γενικότερα επαφίεται στην τελική απόφαση του οδηγού (NB: Η Κρατική Επιθεώρηση Οχημάτων (ДАІ) δεν επιτρέπει την επιβίβαση στα οχήματα εκτός στάσεων στα δρομολόγια εντός πόλης). Στις μαρσρούτκες στο Κίεβο δεν χρειάζεται διάτρηση των εισιτηρίων αν και ο επιβάτης μπορεί να ζητήσει ένα εισιτήρια ότι πληρώνει το κόμιστρο, αλλά δεν υπάρχει προσωπικό που κάνει περιοδικούς ελέγχους των εισιτηρίων όπως στα κανονικά λεωφορεία (αν και το διατρητικό μηχάνημα υπάρχει ακόμα). Έξω από το Κίεβο δεν είναι ασυνήθιστο να βρει κάποιος Μαρσρούτκες που είναι ευρωπαϊκά μινιμπάς από δεύτερο χέρι ή τροποποιημένα βαν. Συχνά έχουν ακόμα επάνω όλες τις επιγραφές που διαφημίζουν την επιχείρηση του προηγούμενου ιδιοκτήτη τους.
Τα λεωφορεία Etalon και Bogdan συνήθως έχουν έναν εισπράκτορα επί του οχήματος για να πουλά εισιτήρια. Στα GAZelle ή άλλα τροποποιημένα βαν, το κόμιστρο πληρώνεται κατευθείαν στον οδηγό, είτε κατά την άνοδο είτε κατά την έξοδο του επιβάτη, με μια σημείωση ή ένα αυτοκόλλητο που είναι αναρτημένο για να φανερώνει τις προτιμήσεις του οδηγού.
Αρμενία
Στο Γερεβάν στην Αρμενία, το κόστος της μαρσρούτκας είναι το ίδιο με τα μεγαλύτερα λεωφορεία (100 Ντραμ στα μέσα του 2007), με το τίμημα να πληρώνεται στην έξοδο από το όχημα. Δεν εκδίδονται εισιτήρια και οι Μαρσρούτκες μπορούν να σταματούν οπουδήποτε στη διάρκεια της διαδρομής, αν και έχουν συγκεκριμένες στάσεις, και οι επιβάτες μπορούν να κατεβαίνουν σε οποιοδήποτε σημείο εφόσον ο οδηγός είναι διατεθειμένος να σταματήσει. Αν και ο νόμος απαιτεί οι μαρσρούτκες να σταματούν σε προκαθορισμένες στάσεις ενόσω βρίσκονται σε κεντρικούς δρόμους, η συμμόρφωση εξαρτάται από τον κάθε οδηγό και από τον βαθμό ύπαρξης αστυνόμευσης στη δεδομένη στιγμή.
Βουλγαρία
Οι Βουλγαρικές μαρσρούτκες είναι βαν προσαρμοσμένα για επιβάτες. Έχουν υποστεί μετατροπές για να περιλαμβάνουν μεγάλα παράθυρα πίσω, μπάρες και χειρολαβές.
Σε μερικές περιπτώσεις η διάταξη των καθισμάτων έχει αλλαχθεί — καθώς τα πολυσύχναστα δρομολόγια μεταφέρουν περισσότερους επιβάτες και έχουν τυπικά περισσότερο χώρο για ορθίους. Στη Σόφια το σύστημα συγκοινωνιών της Μαρσρούτκα αναπτύχθηκε με θαυμαστό τρόπο και υπάρχει από τα τέλη της δεκαετίας του 1980 προσφέροντας πολλά δρομολόγια που διέρχονται από το κέντρο της πόλης, συνδέοντας την με τα προάστια και τα κοντινά χωριά. Ο στόλος της Σόφιας περιλαμβάνει μοντέλα όπως το Peugeot Boxer, το Citroen Jumper, το Ford Transit, το Iveco Daily και το Renault Master. Άλλες πόλεις έχουν αναπτύξει ένα παρόμοιο σύστημα και μοντέλα διαθέσιμα για να εναλλάσσονται από πόλη σε πόλη.
Όπως και οι δημόσιες συγκοινωνίες, έτσι και οι Μαρσρούτκες διεξάγονται σε πολλά δρομολόγια γύρω από την πόλη και έχουν ένα καθορισμένο κόμιστρο (1.50 λεβ στη Σόφια, ισοδύναμο με €0.75 το 2008). Το κόμιστρο πληρώνεται στην είσοδο. Οι Μαρσρούτκες δεν είναι υποχρεωμένες να σταματούν οπουδήποτε στον δρόμο, αν και υπάρχουν κάποια δημοφιλή σημεία που το κάνουν. Πολλές φορές τους ζητείται να σταματήσουν και να πάρουν επιβάτες όπως γίνεται με τα ταξί. Η αποβίβαση κανονίζεται με τον οδηγό, συχνά απλώς με το που σηκώνεται κάποιος και πλησιάζει την πόρτα. Μερικές φορές ο οδηγός θα ζητήσει τη συναίνεση των επιβατών προκειμένου να παρακάμψει το προκαθορισμένο δρομολόγιο για να αποφύγει την κυκλοφορική συμφόρηση ή έργα που γίνονται στους δρόμους.
Το χρώμα τους είναι συνήθως άσπρο, αν και μπορεί να διαφέρει, και είναι συχνά εν μέρει καλυμμένες με διαφημίσεις. Σε τοπικό επίπεδο φημίζονται για τις κακές οδηγικές συνήθειες των οδηγών τους. Μόνο στη Σόφια υπάρχουν 50 γραμμές για μαρσρούτκες, όπου τα δρομολόγια διενεργούνται από ξεχωριστές ιδιωτικές εταιρείες. Περί τα 10 δρομολόγια υπάρχουν στη Φιλιππούπολη.
Πολωνία
Στην Πολωνία, οι μαρσρούτκες είναι γνωστές με το όνομα "mini-bus", και χρησιμοποιούνται κυρίως σε δρομολόγια ανάμεσα σε μεγαλύτερες πόλεις και παρακείμενα χωριά.
Λεττονία
Στη Λεττονία, οι μαρσρούτκες παρέχουν συγκοινωνιακές υπηρεσίες σε πολλές πόλεις από τα τέλη της δεκαετίας του 1990 – κυρίως στη Ρίγα, αλλά επίσης και στο Νταουγκάβπιλς, τη Liepāja, Jelgava, Jūrmala, Rēzekne και αλλού. Χρησιμοποιούνται κυρίως ως μέσα δημόσιας μεταφοράς μέσα στα όρια της πόλης, αλλά μερικές φορές το δρομολόγιο τους εκτείνεται και έξω από την πόλη (π.χ. από τη Ρίγα στην Jūrmala). Οι μαρσρούτκες ήταν και παραμένουν ευρέως χρησιμοποιούμενες, με τους ίδιους τους ταξιδιώτες να εξηγούν ότι οι μαρσρούτκες είναι πολύ πιο γρήγορες από άλλα μέσα δημόσιας μεταφοράς όπως τα λεωφορεία και τα τρόλεϋ. Οι τιμές των εισιτηρίων στις 12 Μαρτίου του 2009 κυμαίνονταν από 0.40 εώς 0.50 λάτ λεττονίας, ανάλογα με το ποία εταιρεία χρησιμοποιεί ο επιβάτης. Υπάρχουν 3 εταιρείες με μαρσούτκες στη Λεττονία: η KORT, η Blands και η RTP.
Λιθουανία
Στη Λιθουανία, οι Μαρσρούτκες προσφέρουν υπηρεσίες σε πολλές πόλεις από το τέλος της δεκαετίας του 1980 – κυρίως στο Βίλνιους και στο Κάουνας, αλλά και σε άλλες πόλεις. Χρησιμοποιούνται κυρίως ως μέσα δημόσιας μεταφοράς μέσα στα όρια της πόλης, αλλά μερικές φορές τα δρομολόγια τους γίνονται εκτός πόλεως. Οι Μαρσρούτκες χρησιμοποιούνταν και χρησιμοποιούνται ευρέως, αφού οι ίδιοι οι επιβάτες παραδέχονται ότι είναι ένας πολύ ταχύτερος τρόπος δημόσιας μεταφοράς απ΄ότι τα λεωφορεία και τα τρόλεϋ.
Εσθονία
Στην Εσθονία, οι μαρσρούτκες χρησιμοποιούνται ευρέως στις πόλεις Τάλιν και Τάρτου. Στην περίπτωση του Τάλιν χρησιμοποιούνται κυρίως για τη σύνδεση της πόλης με άλλες μικρές πόλεις, όπου πολλοί άνθρωποι έχουν αυτοκίνητα και η ζήτηση για δημόσιες συγκοινωνίες είναι χαμηλότερη, αν και τακτικές αναχωρήσεις είναι πολύ χρήσιμες. Αργά το απόγευμα το κόμιστρα μπορεί να είναι ακριβότερα επειδή τα τοπικά τραίνα και άλλα μέσα συγκοινωνίας δεν κυκλοφορούν πλέον. Το βράδυ επίσης οι μαρσρούτκες είναι καλή επιλογή για τα προάστια όπου τα λεωφορεία σταματούν γύρω στα μεσάνυχτα αλλά κάποιες μαρσρούτκες συνεχίζουν τα δρομολόγια μια ή δύο ώρες αργότερα. Οι Μαρσρούτκες χρησιμοποιούνται ευρέως και στο Τάρτου σε όλα τα δρομολόγια και έχουν πολύ καλύτερη λειτουργία επειδή ο πληθυσμός του πόλης είναι μόλις το ένα τέταρτο του Τάλιν.
Κεντρική Ασία
Στην Κεντρική Ασία (τουλάχιστον στο Ουζμπεκιστάν, το Καζακστάν και στην Κιργιζία), επιτρέπονται όρθιες θέσεις στις μαρσρούτκες. Πράγματι, οι οδηγοί συχνά ενθαρρύνουν του επιβάτες να επιβιβαστούν και να στιβαχτούν μαζί μέχρι να μην υπάρχει καθόλου χώρος για άλλον επιβάτη στο βαγόνι. Υπό αυτήν την περίσταση, μόλις ένας επιβάτης βγει από τη μαρσρούτκα, ο οδηγός θα σταματήσει σε αναζήτηση άλλων και θα τους επιτρέψει την επιβίβαση μέχρι το όχημα να ξαναγεμίσει. Η επιβίβαση μπορεί να γίνεται στις στάσεις των λεωφορείων, αλλά συνήθως σταματούν και σε άλλα σημεία, και συχνά δεν σταματούν στις στάσεις λεωφορείων εκτός αν ένας επιβάτης ζητήσει να αποβιβαστεί ή ένας υποψήφιος επιβάτης κάνει σήμα προς τη μαρσρούτκα. Οι επιβάτες μπορεί να ζητήσουν αποβίβαση σε οποιοδήποτε σημείο, αλλά μπορεί να περιμένουν μέχρι ο οδηγός να κρίνει πότε είναι βολικό να σταματήσει.